Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 440

2. A tánc tanításának célja A tánc tanításának legfőbb célkitűzése, hogy erősítse a magyar néptánc és népi kultúra iránti érdeklődést a tanulókban. A tanult táncokon keresztül megismerhetik a tanulók hagyományainkat, a magyar történelmet és népművészetet. A tanulók számára nem cél a színpadi szereplésre való felkészítés. A két évig (vagy akár több évig) tartó tánctanulás során azonban indíttatást és jártasságot kapnak a további önműveléshez. 2.1. Kiemelt cél a körben való táncolás magával ragadó érzésének megtapasztalása, a tánc fegyelmező erejének átélése, felismerése. A közösen végzett táncolás pedig az együvé tartozás tudatát és a szórakozást szolgálja. A csoportos táncolás feltétele a jó állóképesség, önfegyelem és a magas fokú alkalmazkodóképesség. 2.1.1. A táncoktatás feladata, hogy alakítsa ki a tanulókban: – a megfelelő munkafegyelmet, – munkájuk tudatos kontrollálását – a fogékonyságot a múlt és a jelen értékeinek befogadására.

Source: https://magyarkozlony.hu/hivatalos-lapok/7ba66e68d98430c592ceb9544edaf158b09e674d/dokumentumok/092aae5a881b0a3521e547815a6192e60be698be/letoltes